До другог светског рата, становници овог села су се у великој мери бавили прерадом дрвета и израдом свих оних предмета које су израђивали и Накривчани и Вучанци: вила, лопата, осовина („оске"), процепа, оплења и чеврмиња, столица, па свих врста лубова, јармова, ковчега и наћви и др., јер им је шума била надохват руку више но и једном подпланинском селу. Сада је та радиност потпуно замрла.